钦定古今图书集成/明伦汇编/氏族典/第278卷 > 王道焜
## 钦定古今图书集成/明伦汇编/氏族典/第278卷 > 王道焜

按《明外史朱大典传》：“道焜，字昭平，钱塘人。父国柱，举
人兖州同知。道焜以天启元年举于乡。崇祯时，历福
宁州学正、南平知县。以荐迁南雄同知。会光泽寇发，
其父老言非道焜不能平，抚按为请。诏改邵武同知，
知光泽县事，抚剿兼施，部内底定。庄烈帝破格求贤，
尽征天下贤能吏，抚按以道焜名闻，方待命，都城陷”，
遂微服南还。杭州不守，道焜投缳死。